Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: 1994. évi XXXIV. törvény (a továbbiakban: Rtv.) 42. §
Paragraph Index: 653

1. Egyetértünk a határozattal abban, hogy a kamerarendszer kötelezõ alkalmazása az információs önrendelkezési jog korlátozását jelenti. A II. pontban leírtak alapján úgy véljük, hogy önmagában a kamerával történõ megfigyelés is alapjog-korlátozást eredményez, és ez fokozottan valósul meg, ha a megfigyelés során a felvételeket rögzítik, tárolják és továbbítják. Abból, hogy elõzetesen tájékoztatni kell a résztvevõket a kamerázásról, nem következik, hogy minden résztvevõ önként beleegyezik a megfigyelésbe, mivel a megfigyelést törvény írja elõ, és a nézõk nincsenek abban a helyzetben, hogy egyenrangú félként megegyezzenek a feltételekrõl. A határozat tehát helyesen indul ki abból, hogy a volenti non fit iniuria elv nem alkalmazható, és alapjog-korlátozásnak kell tekinteni a szabályozást. Az információs önrendelkezési jog tartalmát kibontó

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes